লোভ: ফরেক্স বাজারে একটা ইংরেজি প্রবাদ আছে- “Bulls make money, bears make money and pigs get slaughtered.” এর মানে হল বাজারে উঠানামা যায় হক না কেন তা থেকে লাভ হবে কিন্তু শুধু লোভ করলেই সর্বনাশ হবে। লোভীরা বেশী মুনাফার আশায় থাকে এবং ভাবে ও আশা করে যে বাজার সবসময় তাদের চিন্তামতই চলবে। এর ফলে ট্রেড থেকে সময়মত মুনাফা তুলে না নিয়ে আরও লাভের আশায় থাকে। আরেকটি কাজ তারা করে যে বাজার তাদের আশামত একটু এগোলেই সেইদিকে আরও কেনাবেচা করতে থাকে। বাজারদর বিশ্লেষণ করে সঠিক মনে হলে আপনি একদিকে কেনাবেচা বাড়াতে পারেন। কিন্তু আপনার আশামত বাজারদর একটু যাচ্ছে দেখেই সেদিকে লাভ করার চেষ্টা খুবই লোভী স্বভাবের কাজ। যে কোন ট্রেড এ খুব বেশী পরিমাণে অর্থ বিনিয়োগও লোভের শামিল। মোদ্দা কথা হচ্ছে যে, আমরা যাই করি না কেন তা লোভের বশবর্তী না হয়ে আমাদের পরিকল্পনা ও বুদ্ধি খাটিয়ে করতে হবে। একটু বেশী লাভের আশাতে নাহলে আমাদের অনেক বড় ক্ষতি হয়ে যাবে।